অন্য ম্যাচে দ্বিতীয় বাছাই অ্যান্ডি মারে ৬-১, ৬-০ হারিয়েছেন বেলজিয়ামের ডেভিড গফিন-কে। মারে পৌঁছে গিয়েছেন প্যারিস মাস্টার্সের শেষ আটে। নোভাক জকোভিচও একইভাবে হিল্‌স সিমোঁকে ৬-৩, ৭-৫ সেটে উড়িয়ে দিয়ে পৌঁছেছে্ন কোয়ার্টার ফাইনালে। প্যারিসে এই নিয়ে রেকর্ড টানা ১৯টি ম্যাচ জিতলেন তিনি। 
মরসুমের শেষ এই এটিপি মাস্টার্স টুর্নামেন্টে একবারই খেতাব জিতেছেন ফেডেরার। ২০১১-র ফাইনালে তিনি হারিয়েছিলেন স্থানীয় তারকা জো উইলফ্রিড সংগা-কে। চলতি মরসুমে মাত্র একটি মাস্টার্স জেতা ফেডেরার তাই ওয়ার্ল্ড ট্যুর ফাইনালের আগে ভাল ফল করতে মরিয়া ছিলেন। কিন্তু শেষ রক্ষা হল না। শেষ চারে ওঠার লড়াইয়ে ইসনার খেলবেন দাভিদ ফেরের-এর বিরুদ্ধে।
২৭ নভেম্বর ডেভিস কাপ ফাইনালের মহড়া হয়ে গেল প্যারিসেই। যেখানে সম্ভাব্য প্রতিদ্বন্দ্বী গফিন-কে উড়িয়ে দিলেও সতর্ক মারে। কারণ, ডেভিস কাপের ফাইনাল হবে ক্লে কোর্টে। মারে বলেছেন, ‘‘ক্লে কোর্টে আমার রেকর্ড সবচেয়ে খারাপ। তবুও আমি ওই সার্ফেসে স্বচ্ছন্দ বোধ করি।’’ পুরুষ ডাবলসের কোয়ার্টার ফাইনালে উঠলেন রোহন বোপান্না-ফ্লোরিন ম্যার্জা। তাঁরা ৬-৭ (৩), ৬-৪, ১০-৫ হারালেন খুয়ান সেবাস্তিয়ান কাবাল-রবার্ট ফারা-কে।